CELEX: 62008CN0067
Language: lt
Date: 2008-02-20 00:00:00
Title: Byla C-67/08 2008 m. vasario 20 d. Bundesfinanzhof (Vokietija) pateiktas prašymas priimti prejudicinį sprendimą byloje Margarete Block prieš Finanzamt Kaufbeuren

26.4.2008   
            
            
               LT
            
            
               Europos Sąjungos oficialusis leidinys
            
            
               C 107/19
            
         2008 m. vasario 20 d.Bundesfinanzhof (Vokietija) pateiktas prašymas priimti prejudicinį sprendimą byloje Margarete Block prieš Finanzamt Kaufbeuren
   
   (Byla C-67/08)
   (2008/C 107/29)
   Proceso kalba: vokiečių
   Prašymą priimti prejudicinį sprendimą pateikęs teismas
   Bundesfinanzhof
   Šalys pagrindinėje byloje
   
      Ieškovė: Margarete Block
   Atsakovė: Finanzamt Kaufbeuren
   Prejudiciniai klausimai
   
               1.
            
            
               Ar remiantis EB sutarties 73d straipsnio 1 dalies a punktu ir 3 dalimi (EB 58 straipsnio 1 dalies a punktas ir 3 dalis), Ispanijos renkamo paveldimo turto mokesčio galima neužskaityti į Vokietijos paveldimo turto mokestį pagal Erbschaftsteuer- und Schenkungsteuergesetz (Paveldimo ir dovanojamo turto mokesčio įstatymas) 21 straipsnio 1 dalį ir 2 dalies 1 punktą bei Bewertungsgesetz (Vertinimo įstatymas) (nagrinėjamas apribojimas) 121 straipsnį ir tuomet, kai palikimas atsirado 1999 m.?
            
         
               2.
            
            
               Ar EB sutarties 73d straipsnio 1 dalį (EB 56 straipsnio 1 dalis) reikia aiškinti taip, kad paveldimo turto mokestis, kurį kita Europos Sąjungos narė renka už tai, kad paskutinę gyvenamąją vietą Vokietijoje turėjusio palikėjo piniginius reikalavimus tos valstybės narės kredito įstaigos atžvilgiu paveldi taip pat Vokietijoje gyvenantis paveldėtojas, turi būti užskaitomas į Vokietijos paveldimo turto mokestį?
            
         
               3.
            
            
               Ar sprendžiant, kuri iš dalyvaujančių valstybių turi vengti dvigubo apmokestinimo, turi reikšmės įvairių apmokestinimo bazių nacionalinėje mokesčių teisės sistemoje pagrįstumas ir — jei taip — ar rėmimasis kreditoriaus gyvenamąja vieta yra svarbesnis už rėmimąsi skolininko gyvenamąja vieta?